એક જાણીતી ઉક્તિ છે કે ‘એક નૂર આદમી હજાર નૂર કપડાં’. મતલબ કે દરેક સ્ત્રી સુંદર દેખાવા માટે આકર્ષક કપડાં પહેરવાનું પસંદ કરે છે. પાર્ટી હોય કે પિકનિક કોઇ પણ પ્રસંગે મહિલાને સૌથી અલગ તરી આવવાનું ગમતું હોય છે. આના માટે તે પોતાના સ્ટાઇલિશ પોશાક પર આધાર રાખે છે. નવી સ્ટાઇલ ડિઝાઇનના અનોખા પરિધાન ખરીદવા માટે તે અવારનવાર બુટિકની મુલાકાત લે છે. તે દેશ-વિદેશમાં ક્યાંય પણ ફરતી હોય પણ તેની નજર જાતભાતનાં રંગીન વસ્ત્રપરિધાન પર હોય છે. તેની નજરમાં કોઇ પોશાક વસી જાય તો અચૂક પૂછી લે, ‘ આ તમે ક્યાંથી લાવ્યાં’? તમે પણ ઘરે બેઠાં કપડાંનું ટ્રેડિંગ કરી શકો છો. આ માટે તમારે દેશભરમાં ફરતાં રહેવું પડે.